गांधीवादी विचारक अन्ना हजारे ने कांगे्रस अध्यक्ष सोनिया गांधी को सोमवार को पत्र लिखकर, लोकपाल विधेयक मसौदा समिति में समाज की ओर से शामिल सदस्यों के खिलाफ उनकी पार्टी के एक महासचिव द्वारा कीचड़ उछाले जाने पर सख्त नाराजगी जताई है। उन्होंने गांधी से यह सीधा सवाल किया है कि क्या इस तरह के बयानों में उनकी मंजूरी शामिल है? हालांकि कांग्रेस ने इस पत्र पर तत्काल कोई प्रतिक्रिया जाहिर करने से इनकार किया लेकिन यह कहा कि लोकतंत्र में सभी को अपने विचार व्यक्त करने का अधिकार है।  हजारे ने पिछले कुछ दिनों के घटनाक्रमों पर चिंता जताते हुए कहा कि ऐसा लगता है कि प्रभावशाली लोकपाल विधेयक का मसौदा तैयार करने की प्रक्रिया के खिलाफ भ्र्रष्ट ताकतें एकजुट हो गई हैं। हजारे मसौदा तैयार करने की प्रक्रिया के पटरी से उतर जाने के बाद होने वाले नतीजों को लेकर आशंकित हैं। उन्होंने कांगे्रस नेता दिग्विजय सिंह का नाम लिए बिना कहा, 'कांग्रेस पार्टी के एक महासचिव पिछले हफ्ते से मीडिया में बयानबाजी कर रहे हैं। मुझे लगता है कि उन्हें इस तरह की बयानबाजी करने के लिए पार्टी का समर्थन प्राप्त है। उनके ज्यादातर बयान तथ्यात्मक रूप से गलत हैं। इससे ऐसा लगता है कि उनका एकमात्र इरादा लोगों को गुमराह करना और संयुक्त समिति में हो रही चर्चा को पटरी से उतारना है।  पिछले दिनों दिग्विजय सिंह ने संयुक्त समिति के सह-अध्यक्ष शांति भूषण पर इलाहाबाद में एक भूखंड खरीदने पर कम स्टांप शुल्क देने के आरोप लगाए थे और समिति में समाज की ओर से शामिल आरटीआई कार्यकर्ता अरविंद केजरीवाल को अरुणा रॉय का चेला कहा था। हजारे ने संयुक्त समिति में समाज की ओर से शामिल सदस्यों से जुड़े बयानों पर चिंता जताते हुए पत्र में सवाल किया, 'अगर समिति में सरकार की ओर से नामित लोगों पर भी इसी तरह से संदेह जताया जाएगा तो उसके क्या नतीजे होंगे? हजारे ने कहा, 'संयुक्त समिति की पहली बैठक के बाद एक मंत्री ने अपने निवास पर पत्रकारों से निजी और अनौपचारिक बातचीत में हम पर झूठा आरोप लगाया कि हम समिति के भीतर सरकार के दबाव के आगे झुक गए हैं और हमने प्रस्तावित कानून के मसौदे को हल्का कर दिया है। उन्होंने कहा कि यह बात पूरी तरह से गलत है क्योंकि समिति में प्रस्तावित कानून को लेकर कोई चर्चा हुई ही नहीं थी। हजारे ने कहा, 'हमें ऐसी आशंका थी, इसलिए समिति की हर बैठक की वीडियो रिकॉर्डिंग की मांग की गई थी। हजारे ने पत्र में लिखा, 'मेरे अनशन तोडऩे के एक दिन पहले आपने अपने पत्र में लिखा था कि सार्वजनिक जीवन में भ्रष्टाचार की समस्या से लडऩे की तुरंत जरूरत है और इस संबंध में कानून प्रभावशाली और अपेक्षित नतीजे देने वाला होना चाहिए। उन्होंने कहा, 'लेकिन पिछले कुछ दिनों के घटनाक्रम चिंता पैदा कर देने वाले हैं। ऐसा लगता है कि देश में भ्रष्ट ताकतें संयुक्त समिति के जरिए प्रभावशाली विधेयक का मसौदा तैयार करने की प्रक्रिया को पटरी से उतारने के लिए एकजुट हो गई हैं। हजारे ने आगाह किया कि देश की जनता एक सख्त भ्रष्टाचार निरोधक कानून बनाने के लिए अब और इंतजार करने को तैयार नहीं है। जनता में काफी रोष है। उन्होंने कहा कि उनका यह मत है कि जनता के लिए काम कर रहे लोगों की सार्वजनिक तरीके से जांच पड़ताल होनी चाहिए। हालांकि, जब कभी खुले रूप से झूठे आरोप लगाए जाते हैं और गढ़ी हुई सीडी लाई जाती है तो महसूस होता है कि मकसद ईमानदार तरीके से छानबीन करने का नहीं, बल्कि छवि खराब करने का है। हजारे का इशारा उस सीडी की ओर था जिसमें समाजवादी पार्टी प्रमुख मुलायम सिंह और अमर सिंह की संयुक्त समिति के सह-अध्यक्ष शांति भूषण के साथ एक न्यायाधीश को प्रभावित करने के संबंध में कथित तौर पर हुई बातचीत की रिकॉर्डिंग है। हालांकि, शांति भूषण के पुत्र प्रशांत भूषण ने कल इस सीडी को पूरी तरह फर्जी करार दिया। हजारे ने पिछले दिनों के घटनाक्रमों पर पीड़ा जाहिर करते हुए पत्र में लिखा, 'उन्होंने मुझे भी नहीं बख्शा, जबकि मैंने सच्चाई का रास्ता अपनाते हुए सादगी भरा जीवन जिया है। हालांकि, मैं इस बात से खुश हूं कि उनकी सभी कोशिशों के बावजूद वे कुछ भी साबित नहीं कर पाएं। निश्चित है तारीख हजारे ने कहा है कि कई ऐसी भ्रामक खबरें फैलाई जा रही हैं कि जन लोकपाल विधेयक के लिए 15 अगस्त की तय तारीख में कुछ फेरबदल हो सकता है लेकिन यह सही नहीं है। उन्होंने कहा कि भ्रष्टïाचार निरोधक अभियान के तहत एक बार जब लोकपाल विधेयक का मसौदा तैयार करके संसद में भेजा जाता है तो संसद में इसके खिलाफ मतदान हो सकता है जिससे राजनीतिक दलों की मंशा जारी होगी। उन्होंने कहा, 'ऐसे हालात में हम सड़कों पर उतर जाएंगे। ईमानदारी पर शक नहीं लोकपाल विधेयक का मसौदा तैयार करने के लिए बनी संयुक्त समिति के सह अध्यक्ष शांतिभूषण के खिलाफ जारी कथित विवादास्पद सीडी में लगे आरोपों के बाद पूर्व केंद्रीय विधि मंत्री का बचाव करते हुए बिहार के मुख्यमंत्री नीतीश कुमार ने कहा कि उनकी ईमानदारी पर शक नहीं किया जा सकता।  नीतीश ने संवाददाताओं से कहा, 'पूर्व केंद्रीय मंत्री की ईमानदारी पर शक नहीं किया जा सकता। जो लोग उन पर आरोप लगा रहे हैं उन्हें इसका नुकसान भरना पड़ेगा। मुख्यमंत्री ने कहा कि पूर्व प्रधानमंत्री वीपी सिंह को भी इसी प्रकार सेंट किट्स मामले में फंसाने की कोशिश हुई थी। विरोधियों का यह आजमाया हुआ नुस्खा है और उनको इसका खामियाजा भुगतना पड़ा था। गृह मंत्री का आश्वासन गृह मंत्री पी चिदंबरम ने आश्वस्त किया कि लोकपाल विधेयक का मसौदा तैयार करने के लिए गठित संयुक्त समिति के सदस्य और पूर्व विधि मंत्री शांति भूषण से संबंधित कथित फर्जी सीडी से जुड़े मामले की 'स्वतंत्र, निष्पक्ष एवं गहरीÓ जांच कराई जाएगी। वहीं शांति भूषण ने कथित तौर पर फर्जी सीडी के मामले को उच्चतम न्यायालय में सपा के पूर्व नेता अमर सिंह के खिलाफ अवमानना संबंधी कार्रवाई के लिए याचिका दायर की है। दूसरी ओर अमर सिंह ने भी कहा है कि उनकी, समाजवादी पार्टी प्रमुख मुलायम सिंह और शांति भूषण के बीच हुई बातचीत की सीडी अवैध और अनधिकृत तरीके से वितरित हुई हैं। सिंह ने कहा कि उन्होंने सीडी मामले में पुलिस में शिकायत दर्ज कराई है।   जनहित याचिका वकीलों के एक समूह ने लोकपाल विधेयक का मसौदा तैयार करने के लिए समाज के 5 सदस्यों को शामिल कर एक समिति गठित करने के फैसले को उच्चतम न्यायालय में चुनौती दी है।समिति में समाज के 5 सदस्यों को शामिल करने के संबंध में दावा किया है कि इससे संविधान का उल्लंघन हुआ है क्योंकि संसदीय समिति में केवल सांसद होते हैं।    संबंधित खबरें
बयानबाजी पर सोनिया को हजारे की पाती
Gandhian ideologue Anna Hazare refused to react immediately to the letter, but said that everyone in a democracy has a right to express their views. Gandhian ideologue Anna Hazare wrote a letter on Monday to Congress president Sonia Gandhi. Gandhian ideologue Aruna Bhushan wrote a letter, indicating that corrupt forces have united against the process of drafting an effective Lokpal Bill. MP Aruna Bhushan wrote a letter to Congress president Sonia Gandhi. MP Aruna Singh wrote a letter to Congress president Sonia Gandhi. MP Aruna Bhushan wrote a letter to Congress president Sonia Gandhi. MP Aruna Singh wrote a letter to Congress president Sonia Gandhi. Samajwadi Party MP Arun Singh wrote a letter to Congress president Sonia Gandhi on Monday. Samajwadi Party MP Sanjay Singh wrote a letter to Congress president Rahul Gandhi.
Hazare hits out at Sonia over remarks